`` இந்த மருந்துகள் அனைத்தும் பல ஆண்டுகளுக்கு முன்பே தடை செய்யப்பட வேண்டிய மருந்துகள்தாம். அப்படியில்லாவிட்டாலும் மிகுந்த கட்டுப்பாட்டுடன் அவற்றை விற்க அனுமதித்திருக்கலாம். மருத்துவ ஆய்வுகள் எதுவும் இல்லாமல் மருந்துகளைத் தயாரிக்கும் நிறுவனங்கள் தாங்களாகவே அவர்கள் விரும்பிய காம்பினேஷன்களில் மருந்துகளைத் தயாரித்து விற்பனை செய்து வந்தார்கள். அதன் காரணமாக ஏராளமான பக்கவிளைவுகள் ஏற்பட வாய்ப்பு உள்ளது. அதனால்தான் இதுகுறித்து ஆய்வு செய்யப்பட்டு, ஆபத்தான காம்பினேஷன்கள் என 327 மருந்துகளுக்குத் தடை விதிக்கப்பட்டுள்ளது. இது மிகவும் வரவேற்கத்தக்க, பயனளிக்கக்கூடிய ஒரு அறிவிப்புதான் '' என்கிறார் மக்கள் நல்வாழ்வுக்கான மருத்துவர் அரங்கத்தின் தலைவர் மருத்துவர் ரெக்ஸ் சற்குணம்.